Okresná prokuratúra Dunajská Streda 
Nám. sv. Štefana 1, 929 21 Dunajská Streda 1 	

Sp. zn. : 1 Pv 421/13/2201	Dunajská Streda, 15.10.2013
EEČ : 2-16-212-2013

U Z N E S E N I E

Trestná vec:	obvinený XXXXX  
Prečin:	Krádež podľa § 212 odsek 2 písmeno f Trestného zákona číslo 300/2005 Zbierky zákonov v znení zákona číslo 334/2012 Zbierky zákonov

Rozhodol: 	prokurátor Okresnej prokuratúry Dunajská Streda
Podľa § 216 odsek 1 Trestného poriadku podmienečne zastavujem trestné stíhanie  obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
dňa XXXXX v čase o XXXXX hod. v XXXXX, na XXXXX XXXXX v obchodnom dome XXXXX, z predajného regálu odcudzil XXXXX ks XXXXX XXXXX v hodnote XXXXX € a XXXXX ks XXXXX XXXXX v hodnote XXXXX/kus tým spôsobom, že tento tovar uchopil do svojej ruky, uložil si ho do vrecka svojho kabátu, následne prešiel pokladňou bez zaplatenia, kedy bol zastavený a kontrolovaný pracovníkom SBS - služby, pričom bolo zistené, že spoločnosti XXXXX: XXXXX spôsobil škodu vo výške XXXXX € a následne vykonanou lustráciou v evidencii priestupkov MV SR bolo zistené, že v predchádzajúcich dvanástich mesiacoch bol za obdobný trestný čin postihnutý blokovou pokutou vo výške XXXXX €, pod číslom pokutového bloku XXXXX Obvodného oddelenia PZ Dunajská  Streda, ktoré nadobudlo právoplatnosť dňa 08. 04. 2013.

Podľa §216 odsek 2 Trestného poriadku je určená obvinenému skúšobná doba v trvaní 12 mesiacov.
Z priloženého spisového materiálu nevyplýva potreba uložiť obvinenému v skúšobnej dobe obmedzenia v zmysle ustanovenia odseku 4 § 216 Trestného poriadku.
Odôvodnenie:

Vykonaným skráteným vyšetrovaním bolo preukázané, že obvinený sa dopustil prečinu krádeže podľa § 212 ods. 2 písm. f) Tr. zák. na tom skutkovom základe, ako je  to uvedené vo výrokovej časti tohto uznesenia.

     	Obv. XXXXX XXXXX sa k spáchaniu skutku priznal a svoje konanie oľutoval. Zároveň súhlasil, aby prokurátor podľa § 216 Tr. por. voči nemu vedené trestné stíhanie podmienečne zastavil.

Zástupkyňa poškodenej strany XXXXX vo svojej výpovedi opísala spáchanie skutku obvineným, zároveň uviedla, že odcudzený tovar bol nepoškodený vrátený do predajne, preto žiadna škoda nevznikla a žiadnu si ani neuplatňuje.

	XXXXX XXXXX vo svojej výpovedi uviedol, že ako zamestnanec strážnej služby v inkriminovanom čase spozoroval obvineného, ako sa pohybuje po predajni, tovar nabral rukou, neskôr ho už v rukách nemal, preto ho zadržal po prejdení pokladne bez zaplatenia tovaru, ktorý mal vo vrecku kabáta. Následne zavolal políciu.

Obvinený nie je z miesta trvalého bydliska bližšie charakterizovaný.

Z výpisu z Ústrednej evidencie priestupkov MV SR zo dňa 07.05.2013 vyplýva, že správny orgán konanie obvineného prejednával za spáchanie priestupku proti majetku pod č. XXXXX.

Z odpisu z registra trestov zo dňa 17.05.2013 vyplýva, že obvinený doteraz nebol súdne trestaný.
 
     	Po preskúmaní vyšetrovacieho spisu som dospel k záveru, že u obvineného sú splnené podmienky na postup podľa § 216 ods. 1 Tr. por., pretože obvinený s takýmto postupom súhlasil, k spáchaniu trestného činu sa priznal, k spôsobeniu škody nedošlo, ako ani k vzniku ďalšej škody, pričom ide o prečin, kde horná hranica trestnej sadzby odňatia slobody nepresahuje päť rokov.

     	Vzhľadom na vyššie uvedené skutočnosti, osobu obvineného, s prihliadnutím na jeho doterajší život a okolnosti prípadu, som rozhodol tak, ako je to uvedené vo výrokovej časti tohto uznesenia, pretože takéto rozhodnutie je možné považovať za dostačujúce.

     	Zároveň som podľa § 216 ods. 2 Tr. por. určil obvinenému skúšobnú dobu na 1 rok. Po uplynutí skúšobnej doby, ak obvinený povedie v jej priebehu riadny život, bude rozhodnuté o jeho osvedčení v skúšobnej dobe podľa § 217 Tr. por., v opačnom prípade bude v trestnom stíhaní pokračované.
   
  	Ak do dvoch rokov od uplynutia skúšobnej doby nebude vydané rozhodnutie podľa  § 217  ods. 1  Tr.  por.  bez zavinenia  obvineného,  bude  sa  mať za to, že sa 

osvedčil.

Poučenie:
 Proti tomuto uzneseniu je prípustná sťažnosť, ktorú je možné podať 
 na Krajskú prokuratúru v Trnave do troch dní od jeho doručenia
 cestou podpísanej prokuratúry. 
 Sťažnosť má odkladný účinok.

JUDr. Viktor Kubala
prokurátor